’n Aangrypende vertelling van die dag waarop ’n nasie in gebed verenig het en kragtige getuienisse van veranderde lewense.
Op 22 April 2017 het ongeveer 1 miljoen mense op ’n plaas net buitekant Bloemfontein bymekaargekom om vir Suid-Afrika te bid. Wat begin het as ’n versoek aan die evangelis Angus Buchan het gegroei tot een van die grootste gebedsbyeenkomste in die geskiedenis van Suid-Afrika.
Dit is tyd vertel hoe mans en vroue van alle ouderdomme en rasse byeengekom het om saam met Angus Buchan vir ons land se herstel te bid. Dit is ’n getuienis van God se genade en hoe hierdie historiese It’s Time-gebedsbyeenkoms in die lewe geroep is … in net ses weke. Hierdie boek bied:
· Angus Buchan se persoonlike getuienis van die versoek wat alles begin het, God se bevestiging van die byeenkoms en hoe alles in plek geval het daarvoor.
· Getuienisse deur komiteelede van die wonderwerke wat gebeur het in aanloop tot die byeen­koms, asook op die dag van die byeenkoms.
· Meer as 80 aangrypende getuienisse van mense wat die byeenkoms bygewoon het en hoe dit hulle lewe verander het.
· ’n Afdeling wat handel oor die pad vorentoe
· 24 bladsye met volkleur-foto's
· Gebed volgens die ACTS-metode
· Die sondaarsgebed en Ons Vader-gebed.
Die kragtige getuienisse in Dit is tyd is ’n bewys dat God steeds gemoeid is met Suid-Afrika en die mense in die land; dat God mense van alle vlakke van die samelewing liefhet; en wat ons kan vermag as ons as ’n nasie onder sy Naam verenig.
Ook beskikbaar in Engels onder die titel It's Time
Word ’n nasie in een dag voortgebring? (Jes 66:8) Die antwoord is ’n besliste ja! Ek het dit met my eie oë gesien op 22 April 2017 op die plaas Wilde Als, vier kilometer buite Bloemfontein. Op daardie onvergeetlike dag het ons gesien hoe baie mense fisiek en geestelik genees is, maar die belangrikste van alles, hoe hulle siel genees is.
Alles het begin deur die wonderwerkende krag van Jesus Christus. Die Here gebruik gewone omstandighede en baie gewone mense om sy groot werke op aarde te doen. In die Bybel se tyd het Hy ’n skaapwagter-seun gebruik om ’n reus te verslaan. Hy het ’n man met die naam Moses, wat sy skoonpa se skape in ’n ander land opgepas het, gebruik om vir die magtige leier van Egipte, Farao, te gaan sê om sy mense te laat trek. Niemand sal my ooit anders oortuig
You're reviewing: Dit Is Tyd (Hardeband)
Amen Bybelstudie (Sagteband)